**РЕПУБЛИКА СРБИЈА**

**ГРАД УЖИЦЕ**

**ГРАДСКА ОПШТИНА СЕВОЈНО**

**I БРОЈ \_\_\_\_\_\_\_\_\_\_\_\_\_**

**Дана \_\_\_\_\_\_\_\_\_\_\_\_\_\_\_\_**

**З А П И С Н И К**

**СА 17.СЕДНИЦЕ СКУПШТИНЕ ГРАДСКЕ ОПШТИНЕ СЕВОЈНО**

 Седница је **одржана 17.11.2016.године** у сали Скупштине Градске општине Севојно са почетком у **10 часова и 5 минута.**

 Седницом је председавао Иван Цвијовић, председник Скупштине Градске општине Севојно и констатовао да седници присуствује 13 одборника и да постоји кворум за рад и пуноважно одлучивање.

Спреченост да присусутвују седници најавили су одборници Иван Марјановић и Милан Ђоковић.

 Седници су присуствовали: Миливоје Јеремић, заменик председника Градске општине Севојно, начелница управе Градске општине Севојно Данка Антонијевић, чланови Већа Градске општине Севојно: Тања Миловановић, Снежана Марковић и Бојана Оташевић и Радмила Баћковић Шојић и Ана Јовановић, аналитичарке буџета Града Ужица.

Председавајући је замолио присутне одборнике да се изјасне о записнику са претходне седнице Скупштине, који је био део материјала достављеног одборницима за седамнаесту седницу.

Записник је усвојен једногласно.

Председавајући је потом предложио следећи дневни ред:

1. **УСВАЈАЊЕ ИЗВЕШТАЈА О ИЗВРШЕЊУ ОДЛУКЕ О БУЏЕТУ ГРАДСКЕ ОПШТИНЕ СЕВОЈНО ЗА ПЕРИОД ЈАНУАР- СЕПТЕМБАР 2016. ГОДИНЕ**
2. **ПРЕДЛОГ ОДЛУКЕ О ИЗМЕНАМА И ДОПУНАМА ОДЛУКЕ О БУЏЕТУ ГРАДСКЕ ОПШТИНЕ СЕВОЈНО ЗА 2016. ГОДИНУ**

Обзиром да предлога за измену и допуну дневног реда није било, председавајући је на гласање ставио предлог дневног реда који је достављен у материјалу за петнаесту седницу, који је једногласно усвојен.

Прешло се на рад по дневном реду.

1. **тачка дневног реда**

 Реч је добила Радмила Баћковић Шојић, аналитичар буџета Града Ужица, која је као известилац, подносећи извештај о извршењу буџета Градске општине Севојно за период јануар – септембар 2016. године, рекла да је законска обавеза Градскe управе за послове финансија, рачуноводства и привреде да редовно прати годишње извршење буџета и да се најмање два пута годишње о томе извештава извршни орган власти. Она је даље изложила стање планираних и остварених прихода и изјавила да је остварење за девет месеци 61,55%, од чега је највећи приход остварен од прихода на зараде у износу од 79,441 %, а порез на имовину је оставрен у износу од 69%, док су капитални приходи и трансфери од физичких и правних лица остварени у износу од 255.000 динара. Радмила Баћковић Шојић је још додала да су мешовити и неодређени приходи остварени у износу од 402.211 динара, тако да је укупно остварење прихода за период јануар – септембар износи 61,55 %.

Што се тиче расхода на буџету, известилац је изјавила да су они остварени у износу од око 67%, с тим што је на позицијама утрошено : скупштина – 58%, председника 65%, веће 78% и управа – 70%, од планираних прихода. Потом је додала су остварени и сопствени приходи општине, где су потписана три уговора са Националном службом за запошљавање, на основу чега је оприходовано и истовремено утрошено 1.265.000 динара, што је било јако добро јер је у том моменту буџет општине био 17.550.000 динара, а касније су ови расходи исказани на програмским акцијама.

 Расправе није било по овој тачки дневног реда.

Предлог је стављен на гласање и увојен већином гласова: **10 гласова – ЗА, 3 гласа - ПРОТИВ, УЗДРЖАНИХ није било.**

1. **тачка дневног реда**

Опет је добила реч известилац Радмила Баћковић Шојић која је изјавила да је Одлука о озменама и допунама одлуке о буџету Градске општине Севојно за 2016. годину донета у складу са Одлуком о изменама и допунама одлуке о буџету Града Ужица, донетом још у августу, Одлуком о утврђивању прихода које припадају ГО Севојно, Одлуком о завршном рачуну Градске општине Севојно и Законом о финнансирању локалне самоуправе. Она је затим додала да су приходи и примања биџета ГО Севојно за 2016. годину утврђени у износу од 20.000.000 динара, а и издаци и расходи у износу од 20.000.000 динара, што значи да смо цео нерсапоређени вишак из претходне године уврстили у садашњи ребаланс и тако долазимо до ове цифре од 20.000.000. Известилац потом наглашава да је првом одлуко о буџету распоређен део средстава, да са овом одлуком респоређују целокупна средства, с тим што се на расходној страни додају средства која су недостајала, а истовремено се не ради преношење вишка прихода из претходне године у наредну годину.

Радмил Баћковић Шојић је у даљем свом излагању рекла да су средства из текуће буџетске резерве остала на истом нивоу, нису повећавана, а да су сопствена средства увећана, уговорима са Националном службом за запошљавање, а која су до краја године планирана у износу од 1.620.000 динара. Она је потом изјавила да је порез назараде увећан за 315 динара, порез на остале приходе увећан за 90 динара, апорез на имовину смањен за 225.000 динара, мешовити и неодређени приходи су до краја године планирани у износу од 481.000 динара, а нерспаоређени вишак прихода износи 5.875.000 динара, тако да је накрју укупан приход буџета општине 20.000.000 динара. Што се тиче буџетских расхода, известилац је прецизирала да су средтсва додата на следећим позицијама и то : позицији 9 – 500.000 динара, уколико се председник ГО Севојно одлучи да иде у пензију, 11 – 70.000 динара, 14 – 100.000 динара, за накнаде већницима, 17 – 100.000 динара, 21 – 200.000 динара, 33 – 700.000 динара, 36 – 200.000 динара и на позицији 38 – 579.000 динара. Она је на крају додала је на страници број 13 – упоредни планови, исказан индекс расхода у односу 2015 – 2016. Година, где је очигледно да је у овој години индекс већи, што је наравно похвално.

 Расправе није било по овој тачки дневног реда.

Предлог је стављен на гласање и увојен једногласно: **13 гласова – ЗА, 0 гласа - ПРОТИВ, УЗДРЖАНИХ није било.**

Овим је завршен рад по дневном реду.

Реч је тражио и добио одборник Бобан Перишић. Он је изјавио да је прилоком самог оснивања и израде статута ГО Севојно, Комисија из Града Ужица посетила Градску општину Медијана из Ниша и да је код те исте општине последњих месеци дошло до битних измена, од тога да је Град Ниш хтео да укине свих својих пет градских оппштина до промене надлежности, пре свега у комуналној делатности. Перишић је у наставку излагања предложио, да пошто се трошкови путовања у ГО Севојно реализују годишње 0%, треба их искористити , формирати Комсију од неколико чланова ( нпр. начелница управе, заменик председника општине и други) која би посетила Градску општину Медијана, видела у ком правцу они размишљају и пренела њихова искуства у раду.

Потом је за скупштинску говорницу изашао одборник Александар Ћалдовић који је поставио питање зашто у Улици Хероја Дејовића не ради улична расвета и изјавио да су одборници на ту тему причали са замеником председника Миливојем Јеремићем и да они знају да су Јеремићеве надлежности и могућности за деловање веома мале, а да је расвета у власништву Ваљаонице бакара коју су они и искључили. Ћалдовић је потом предложио да се ГО Севојно што хитније обрати Дирекцији за изградњу и иницира састанак са представницима Ваљаонице бакра, како би се што пре решио тај проблем, јер је тај део Севојна поред магистралног пута најпрометнији, а наилази зимски период. Следеће питање које је одборник Ћалдовић поставио је питање за чланове Већа задужене за област здравства, а тиче се рада амбуланте у Севојну. Он је затим изјавио да је својевремено на састанцима Месне заједнице Севојно актуелна тема била управо амбуланта, и он сад поставља питање већницима који ниво услуга је пружала амбуланта пре и после формирања Градске општине, јер су се сви у предизборној кампањи „хватали“ амбуланте и обећавали, а грађани су у међувремену почели да самостално решавају тај проблем. Ђалдовић је потом додао је доведен дечији лекар у другу смену, али он такође тврди да то и не функционише баш како треба јер како је незванично сазнао не ради се о педијатру и да је тај лекар послат по казни у Севојно. У наставку излагања одброник Александар Ћалдовић је изјавио да се њему велики број грађана са питањем шта ради скупштина и веће Градске општине Севојно и у складу са тим је тражио од секретара скупштине да достави писани извештај са свих 17 седница скупштине, почев од председника па до свих одборника и чланова већа, колико је ко имао дискусија и активног учествовања у раду. Он је затим предложио председнику скупштине Ивану Цвијовићу да за следећу седницу као прву тачку дневног реда стави извештај рада већа, где ће сваки већник поднети извештај о свом раду у своме ресору. На крају свог излагања Ћалдовић је похвалио рад већнице Бојане Оташевић.

За реч се јавио заменик председника Градске општине Севојно Миливоје Јеремић који је желео да да одговор на прво питање које је поставио одборник Александар Ћалдовић, а тиче се воде и расвете на улицама ГО Севојно. Он је изјавио да су инсталације за расвету веома старе, а када је конкретно у питању расвета у Улици Хероја Дејовића Јеремић је додао да је тај проблем, по досадашњима договорима, требала да реши Ваљаоница бакра и алуминијума. Јеремић је додао је Алуминјум у једном делу спустио сијалице па се колико толико види, док је у делу Бакра постављена бутан станица где се налази склопка која је пала, а како је у међувремену станица била издата некој приватној фирми, то је закључано, а сада директор обезбеђења неће да је откључа. Он је још изјавио да је ЕПС контактиран више пута, као и директор Божовић, који у првом разговору рекао да ће се јавити, а већ на други позив се није ни јављао. Јеремић је затим нагласио да сви треба да знају да је ова улица увек приоритет, али како је дошло до промене статуса Дирекције за изградњу, ГО Севојно у наредној години мора мало чвршће да приступи овом проблему и да он мора бити решен. Што се тиче проблема воде на појединим локацијама у Севојну, заменик председника је рекао да је био у Дирекцији за изградњу, контактирао Југослава и градског већника и добио чврсто обећање да ће се са тим радовима кренути од наредне седмице, а већ су започети радови на санирању одрона на путу ка гробљу, после чега ће се радити на решавању проблема воде и крпљењу рупа. Он је потом додао да нема дана а да запослени из ГО Севојно не зову, не шаљу дописе и да ће се у буџету за 2017. годину предложити да се део новца издвоји за потребе ванредних ситуација, иако сви добро знамо да је финснасијска ситуација све гора и гора.

Потом се председник скупштине Иван Цвијовић надовезао на тему амбуланте у Севојну и рекао да Градска општина Севојно нема надлежност у области здравства како би уопште могла да утиче на тај проблем и да је у амбуланту уведена друга смена и да је број запосленог особља задовољавајући с обзиром на број грађана Севојна, а све у складу са законом.

Реч је тражила начелница управе Градске општине Севојно Данка Антонијевић која је изјавила да се проблем амбуланте очигледно решава вансинституционално јер је она конкретно члан друштвене мреже „Ужице огласна табла“ и ту је видела да су се грађани Севојна прво ту обратилиа са захтевом да се у другу смену доведе лекар педијатар. Она је рекла да је лично контактирала Завод за јавно здравље који примењује Правилника о ближим условима за обављање здравствених делатности у здравственим установама и тражила да јој се доставе сви потребни подаци. Начелница управе је потом изјавила да на 850 деце предшколског узраста иде 1 лекар, како у Севојну има 375 деце предшколског узраста, то не значи да их има толико већ да се толики број лечи у амбуланти, по чему следује 0,44% лекара односно, ако ћемо приближити броју, пола лекара. У даљем излагању је рекла да постоји и други ступањ који се мери, а то су деца школског узраста којих има 814, један лекар иде на 15 деце, што значи 0,54% лекара, а ако збројимо ова мерила то је укупно 0,89% односно 1 лекар, из чега произилази да Севојно име довољан број лекара који је предвиђен Правилником о ближим условима за обављање здравствених делатности у здравственим установама. Данка Антонијевић је потом појаснила да постоји и друго мерило по основу кога Севојно могло да добије више лекара, за сада један лекар на годишњем нивоу изврши 6300 прегледа у севојну, а да би се добио јоше један лекар потребно је да се годишње изври 12.000 ппрегледа, што би значило да у Севојну нешто није у реду и да дцеа превише обољевају, тако да према законским стнадардима разрађеним Правилником о ближим условима за обављање здравствених делатности у здравственим установама Севојно и треба да има једног педијатра. Она је у даљем излагању изјавила да је након добијених података које је изложила контактирала директорку Дома здравља у Ужицу докторку Митричевић која је рекла да је за њу Севојно приоритет и да је имала одличну сарадњу са председником Браном Синџиревићем, а што се тиче одељења хитне медицинске помоћи, оно се не може реализовати у Севојну јер постоји утврђен параметар удаљености који износи 6 км. Антонијевић је додала да је докторка Митричевић дала лично обећање да ће се ангажовати да се у другу смену доведе лекар, али је и напоменула да специјалиста педијатара нема довољно ни у Дому здравља у Ужицу , што су неки на специјализацији, неки на трудничком боловању, због чега се у Севојну појавио назови неквалификовани лекар тј. лекар опште праксе. Она је на крају свог излагања изјавила да се убудуће треба прво добро информисати па се онда побунити јер ГО Севојно у овом проблему није седела скрштених руку.

Потом се јавио за реч заменик председника скупштине Милија Вуковић који је изјавио да треба да се одреди комисија која би посетила Градску општину Медијана и да су својевремено, када су добијане прве принадлежности, представници ГО Севојно обавили разговоре са Градоначелником и посетили исту општину, тако да би било добро за добијање нових принадлежности поновити кораке, уз консултације са Градоначелником, јер је и ГО Севојно добила само три принадлежности због немања нових запослених радника.

Реч је тражила и добила одборница Верица Маричић која је изјавила да ради у здравству већ 30 година и да је законом забрањено запошљавање нових радника без дозволе надлежног министарства и да је сам Здравствени центар у проблему када је број лекара у питању. Што се тиче проблема амбуланте она је додала да амбуланта није радила суботом, а сада ради, да није радила недељом, а сада ради, да у првој смени ради специјалиста педијатар, а да ће у другој смени смени пацијенте збринути лекар или до следећег дана или до Центра за мајку и дете. Она је накрају свог излагања нагласила да конкретно у самом Здравственом центру на одељењу дечије хирургије нема дежурства што је итекако битније.

Седница је завршена у 11 часова.

 **СЕКРЕТАР СКУПШТИНЕ ПРЕДСЕДНИК СКУПШТИНЕ**

 **Бранка Церовић ГРАДСКЕ ОПШТИНЕ**

 **СЕВОЈНО**

 **Иван Цвијовић**